Publication: Magyar Közlöny
Issue: MK-2008-180 (Year: 2008, Number: 180)
Era: 2004-2010
Section: akadályait is rendkívüli körültekintéssel kell meghatároznia [Vö. pl. 22/1992. (IV. 10.) AB határozat, ABH 1992,
Paragraph Index: 2311

2. Az Alkotmánybíróság – a házasság intézményére vonatkozó hazai alkotmánybírósági gyakorlat áttekintését követõen – azokat az indítványi kérelmeket vizsgálta meg, amelyek az Alkotmány 15. §-a, illetve ezzel összefüggésben az Alkotmány 2. § (1) bekezdése alapján támadták a Béktv.-t. Az indítványozók szerint egyrészt az Alkotmánynak a házasság védelmére vonatkozó rendelkezésével nem egyeztethetõ össze egy olyan jogintézmény, amely a házassághoz a megtévesztésig hasonlít. Álláspontjuk szerint továbbá, mivel a házasság férfi és nõ életközössége, szintén alkotmányellenes az azonos nemûek 2008/180. szám számára egy olyan regisztrált kapcsolatot lehetõvé tenni, amelynek a joghatásai lényegében azonosak a házasságéval. A házassággal összekeverhetõ jogintézmény pedig szerintük jogbizonytalanságot okoz. 2.1. Az állami jogi szabályozás a házasság mellett más együttélési formát hosszú idõn keresztül sem családjogi, sem polgári jogi jogintézményként nem ismert el, az utóbbi évtizedekben azonban a világ számos országa értékelte úgy, hogy a társadalmi változásokra a jogalkotónak is reagálnia kell. Az élettársi kapcsolatok jogi elismerésének folyamatában – ami most is tart, ennek része a Béktv. – több modell alakult ki. Számos országban (Magyarország is ebbe a körbe tartozik) mindenfajta regisztráció nélkül elismerik a de facto élettársi kapcsolatot, ahhoz a bírói gyakorlat nyomán egyes jogszabályok a házassági életközösségben jellemzõ – elsõsorban vagyonjogi – joghatásokat fûznek. Ma már több országban létezik a bejegyzett élettársi kapcsolat intézménye, többnyire az azonos nemûek számára, ritkábban egyidejûleg a különnemûek számára is, amelyet legelõször az északi államok vezettek be (1989-ben Dánia, 1993-ban Norvégia, 1994-ben Svédország, 2001-ben Finnország). Ezen országokban a bejegyzett társkapcsolat („életpartnerség” stb.) a feleknek lényegében a házassággal azonos jogokat biztosít, különbségek elsõsorban a gyermekek örökbefogadása terén maradtak. Franciaországban például 1999-ben vezették be a „polgári szolidaritási szerzõdést” (PaCS), amelyet azonos és különnemû párok is köthetnek. Számos kedvezménnyel jár, alapvetõ szerzõdési jellege azonban megmaradt, amit az is jelez, hogy egyoldalúan is felmondható. Az elõnyök közül sok kötõdik a tulajdonhoz, így például a bérleti jog öröklése az egyik élettárs halála esetén, vagy harmadik személy felé meglevõ adósság visszafizetésének közös kötelezettsége. Ezen felül léteznek még bizonyos szociális jogok, így például a gyászszabadságra való jogosultság az egyik élettárs halála esetén, vagy közszférában dolgozók számára az a lehetõség, hogy az élettársukhoz közelebbi elhelyezésüket kérjék. Mégis tudatos erõfeszítések történtek, hogy ezt a státust megkülönböztessék a házasságtól. Az élettársak polgári jogi státusa például nem változik: továbbra is egyedülállók maradnak. A 2001-ben bevezetett német megoldás csak az azonos nemû párok számára tette lehetõvé az élettársi kapcsolat regisztrálását, majd ugyanezt a szûkítést alkalmazza az Egyesült Királyságban 2005-tõl létezõ regisztrált párkapcsolat intézménye is. Ez az intézmény tehát újabban és az országok többségében – a szabályozás elsõdleges célját tekintve – az azonos nemûek számára létrehozott, a számukra nem elérhetõ házasságot pótló jogintézmény. A regisztrált kapcsolat az azonos nemûek jogainak kiterjesztése szempontjából többet kínál az eddigi megoldásoknál: majdnem házasságot, de mégsem azt. Erre utalnak a házassághoz képest fenntartott különbségek (pl. annak megtiltása, hogy az azonos nemû párok gyermeket fogadhassanak örökbe, vagy emberi reprodukciós eljárásban vehessenek részt). A bejegyzett élettársi kapcsolaton túlmenõen egyes országokban az azonos nemûek házasságát is lehetõvé tették (pl. Hollandia, Belgium, Spanyolország, Kanada, Dél-Afrika, az USA két állama, valamint 2009. januárjától Norvégia). Ez a folyamat ugyanakkor megtorpanni látszik például az USA-ban, ahol 1996-ban szövetségi törvényt fogadtak el a házasság védelmérõl – Defense of Marriage Act –, amely a házasságot egy férfi és egy nõ kapcsolataként határozza meg. Jelenleg több mint húsz szövetségi állam alkotmánya kifejezetten tiltja az azonos nemûek házasságának elismerését. Ezek sorába lépett 2008. november 4-én Kalifornia, ahol az elnökválasztással együtt tartott népszavazás kiegészítette az alkotmányt azzal, hogy „házasságot csak egy férfi és egy nõ köthet” és ezzel megsemmisítette az azonos nemûek házasságkötésének fél évvel korábbi, a Kaliforniai Legfelsõbb Bíróság általi engedélyezését. Az Európa Tanács Parlamenti Közgyûlése 2000-ben

Source: https://magyarkozlony.hu/hivatalos-lapok/a265c9655816155ec4b47848d9720e7461510f0a/dokumentumok/ccc5ac59708ca5e70cbc077625b672c094745b68/letoltes